Metodë e re trajtimi për kancerin e trurit
Gërshetimi i shndërrimit të qelizave dhe mënyrës për t’i përdorur ato tek pacienti e bën premtues studimin e fundit
Studiuesit në Universitetin e Karolinës së Veriut po i shndërrojnë qelizat e lëkurës në qeliza embrionale dhe po i mbushin me ilaçe kundër kancerit për t’i përdorur në luftën kundër tumoreve të trurit. Por përveç shndërrimit të qelizave, edhe një metodë e re për futjen e tyre në orgaanizimin e njeriut, premton për të gjetjen e një trajtimi të mundshëm në të ardhmen. Dr. Shawn Hingtgen, ndihmës profesor në Fakultetin e Farmacisë Eshelman të Universitetit të Karolinës së Veriut thotë se objektivi i tyre kryesor është Glioblastoma, ose GBM. , thotë Dr. Hingtgen, i cili merret kryesisht me terapi të mbështetura tek qelizat bazë. Standardi aktual i trajtimit për Glioblastoma-n parashikon operacion, kemoterapi dhe rrezatim, thotë ai. Shoqata Amerikane e Tumorit të Trurit thotë se tumoret e lidhura me GBM-në “janë zakonisht shumë agresivë”, për shkak të përqindjes së lartë të riprodhimit të qelizave. Në laboratorin e Dr. Hingtgen, studiuesit po bëjnë kërkime mbi bazat e punës së nobelistëve Sir John B. Gurdon dhe Shinya Yamanaka që zbuluan se qelizat e rritura mund të shndërrohen në qeliza me cilësitë e atyre embrionale. Studiuesit e përdorën këtë metodë tek minjtë. tha dr. Hingtgen. Për këtë projekt, kontribuoi edhe Departamenti i Shkencave dhe Inxhinierisë Materiale në Universitetin Shtetëror të Karolinës së Veriut, ku profesore Elizabeth Laboa krijoi një teknologji të re për të ndihmuar Dr. Hingtgen dhe ekipin e tij që të fusin qelizat embrionale tek truri i pacientit. Më parë, siç shpjegon Hingtgen qelizat embrionale injektoheshin por shumë prej tyre shkëputeshin gjatë operacionit dhe rezultonin joefektive. Por teknologjia e re funksionon si një skelë që imiton rrjetin e qelizave të jashtme të trurit dhe i thith qelizat embrionale. Dr. Julio Rodriguez-Bago, një bashkëpunëtor kërkimor që punon me dr. Hingtgen thotë se kjo teknologji është pjesa më novatore e studimit. Dr. Hingtgen thotë se kur arritën që të vendosin me sukses shtresën me qeliza embrionale, ata vunë re përparim. thotë Dr. Hingtgen. Ai thotë se provat klinike mund të fillojnë brenda dy vjetësh.